ഇരുപത് കൊല്ലം മുമ്പ് തേൻകാട് വനപ്രദേശം കോയമ്പത്തൂരിൽ നിന്ന് 50 കി.മീ. അകലെ
- ചേട്ടാ, ഇതൊന്ന് പിടിക്കൂ. - തരൂ.
ഹേയ്, ഓടെടാ!
പിള്ളേരേ സൂക്ഷിച്ച്, ഇല്ലെങ്കിൽ വീഴും.
ഇപ്പോൾ ആരും കേൾക്കുന്നില്ല.
നീ എന്ത് കാത്തിരിക്കുവാ? പൂജയ്ക്ക് സമയമായില്ലേ?
- ചേട്ടാ, നിങ്ങൾ എന്തു ചെയ്യുവാണ്? - വഴിപാടിനായി ധാന്യം നിറയ്ക്കുന്നു.
ചേട്ടാ സന്ധ്യയാകുന്നു. ദയവായി വേഗമാകട്ടെ.
ഇതാ.
ചേച്ചീ, ഇവിടേക്ക് ഒന്നു വരൂ.
ദയവായി ഇതൊന്ന് നിറയ്ക്കൂ.
നിൻ്റെ സഹോദരൻ ഇന്ന് ജോലിക്ക് വന്നില്ലേ?
ടൗണിൽ പോയിട്ട് വന്നതേയുള്ളൂ.
- ശരി. ജോലി നടക്കട്ടെ. - ശരി.
നിങ്ങളെന്താ ഇത്ര വൈകി ഭക്ഷണം കഴിക്കുന്നത്?
- അത് ചോളക്കുറുക്കാണോ? - അതേ.
അച്ഛൻ ജോലി കഴിഞ്ഞു വരുമ്പോൾ തേൻ കൊണ്ടുവരും.
ഞാൻ പഴങ്ങളും തേനും കുഴച്ച് നിനക്കുതരാം.
അത് കഴിച്ചിട്ട് പോയി കളിച്ചോളൂ, കേട്ടോ മോളേ?
ഈ കറുത്തു തിങ്ങിയ കാട് വന്ന് ഞങ്ങടെ ബന്ധുജനത്തെ കാണ്
ഞങ്ങൾ ചേർന്നു വാഴും കൂട് ഇതാണ് ഞങ്ങടെ സ്വർഗ്ഗം
ആ ചിങ്കല ചിങ്ക ചിക്ക കാറ്റിലാടുമിലകൾ തൻ മർമ്മരം
ഹേയ്, മംഗള മംഗ മക്കാ ഇതു താൻ നിത്യഹരിത വനം!
ഡിങ്കടാ ഡിങ്കാ ഡിക്കാ ചോളം കൊയ്യാൻ പാകമായി
ഹേയ്, പങ്കണ പങ്ക പക്കാ സുക്കാ അത് പൊടിച്ചു
അമ്മേ രച്ചി, അനുഗ്രഹിക്കണേ. നീ ഞങ്ങടെ രക്ഷകി, നയിക്കൂ.
ഹൃദയത്തിൽ മായം കാട്ടും ബിംബം കൺമുന്നിൽ ഉടയുമോ?
സൂചനയില്ലാ കടങ്കഥകൾക്കുത്തരം കാലം പറയുമോ?
ഭീതിദമായ മൗനത്തിൻ ആഴം എങ്ങും മുഴങ്ങുമ്പോൾ
ഇരുട്ടിൽ നിഴൽ തേടും ഓട്ടം തീരുമോ?
ആ നിഗൂഢതകൾ
കപടദുഃഖങ്ങൾ യാഥാർത്ഥ്യമാക്കുന്നവ
എന്നെങ്കിലും ശിഥിലമാക്കപ്പെടുമോ?
ഇൻസ്പെക്ടർ ഋഷി
തേൻകാട് വനപ്രദേശം ഇന്ന്
സർ എന്താണ് ചെയ്യുന്നത്?
ശബ്ദം താഴ്ത്ത്.
ആന വിരണ്ടാൽ, നമ്മളെല്ലാം ചമ്മന്തിയാകും.
അത് നോക്ക്. ഇതാണ്.
നാം ശാന്തരായിരുന്നാൽ,
എങ്ങനെയാണ് ആനകൾ ഇണങ്ങി വഴിമാറിത്തരുന്നതെന്ന്?
കണ്ടുപഠിക്ക്.
- നമുക്ക് പോകാം ഡോക്ടർ. - ശരി.
ഒന്ന് വേഗം. ഇത് നോക്കൂ.
പാവം ജീവി. അതിന് കടുത്ത വേദന കാണും.
കണ്ണാടിച്ചീളുകൾ ആഴത്തിൽ കയറിയിട്ടുണ്ട്.
കഴുവേറികൾ. ചില്ലുകുപ്പികൾ ഇങ്ങനെയാണോ കളയുന്നത്?
നമുക്കവന്മാരെ പിടിച്ച് ഈ പൊട്ടിയ കുപ്പികൾ അവന്മാരുടെ മൂലത്തിൽ കയറ്റണം.
- ആ ബാൻഡേജ് തരൂ മോളെ. - ഇതാ.
നന്ദി.
ചേട്ടാ.
നാളെ നമ്മുടെ ആളുകളെ കൊണ്ടുവന്ന് ഈ പ്രദേശം വൃത്തിയാക്കണം.
നാം ഇനി മുതൽ റിസർവ് ഫോറസ്റ്റിൽ
കടക്കുന്ന ആളുകൾക്കെതിരേ കർശന നടപടി സ്വീകരിക്കണം.
ഇൻഷാ അള്ളാ. ഞങ്ങളത് ചെയ്യാം.
നിങ്ങൾ എവിടെയാണത് കണ്ടത്?
ഇവിടെയാണ് സർ.
നിങ്ങൾ പ്രിലിമിനറി ഒഫൻസ് റിപ്പോർട്ട് എഴുതിയോ?
- ഇതുവരെയില്ല സർ. - പിന്നെ എന്തോന്ന്.
അനധികൃതമായി മരം മുറിച്ചാൽ അത് പി.ഒ.ആർ-ൽ രേഖപ്പെടുത്തണമെന്ന് അറിയില്ലേ?
ഞാനത് ഇപ്പോൾ ചെയ്യാം സർ.
നിൽക്കൂ. ഇതുപോലെ മറ്റു മരങ്ങൾ മുറിച്ചിട്ടുണ്ടോ എന്ന് പരിശോധിക്കൂ.
ശരി സർ.
ഇത് ഈയാഴ്ച മൂന്നാമത്തെ തവണയാണ് സംഭവിക്കുന്നത്.
തെമ്മാടികൾ.
നമുക്ക് ഈ പ്രദേശത്തേക്ക് കൂടുതൽ ഗാർഡുകളെ വേണം സർ.
ആകെ മുപ്പതുപേരെയും കൊണ്ട് നമ്മളെങ്ങനെ ഈ വലിയ കാട് നോക്കിനടത്തും?
ഞാൻ ഡി.എഫ്.ഒ-യോട് കൂടുതൽ ഗാർഡുകളെ ആവശ്യപ്പെട്ടിട്ടുണ്ട്.
- പതിവു മറുപടി തന്നെ കിട്ടി. - സർ!
സർ! ഒന്നിങ്ങോട്ടു വരൂ!
സർ, ഒന്നു വേഗം വരൂ.
എന്താ വല്ല പ്രേതത്തെയോ മറ്റൊ കണ്ടോ?
കുറച്ചു ദിവസങ്ങൾക്ക് ശേഷം കോയമ്പത്തൂർ
സുമിത്ര അമ്മ 80 വയസ്സിലും ആരോഗ്യവതിയായിരുന്നു, അല്ലേ?
അവർ സ്വന്തം കാര്യമെല്ലാം തനിയെ ചെയ്യും. പിന്നെ ഇത് എങ്ങനെ സംഭവിച്ചു?
അതാണ് ഞാനും പറഞ്ഞത്.
ഇത് അവർക്ക് പോകാനുള്ള സമയമായിരുന്നില്ല.
പക്ഷേ ആ പെണ്ണ് ഈ വീട്ടിൽ കാലെടുത്ത് കുത്തിയ നിമിഷം,
എല്ലാം നശിച്ചു.
എന്തൊരു കഷ്ടമാണ്.
അവളുടെ ജാതകത്തിൽ അഷ്ടമ ശനിയുടെ അപഹാരം ഉണ്ടത്രേ.
അവൻ കല്യാണം കഴിച്ചപ്പോൾ, ഒന്നും അറിഞ്ഞിരുന്നില്ല.
അതുകൊണ്ടാണ് അവൻ്റെ കല്യാണം കഴിഞ്ഞ ദിവസം തന്നെ മുത്തശ്ശി മരിച്ചത്.
നീ പോവുകയാണോ?
അതിഥികൾക്ക് ഭക്ഷണം വിളമ്പുന്നില്ലേ?
എനിക്ക് ജോലിക്കെത്താൻ വൈകുന്നു. എനിക്ക് പോകണം.
ഞാൻ പറയുന്നത് കേൾക്ക്.
യാതൊരു കാരണവശാലും ആ പെണ്ണിനെ ഈ വീട്ടിലേക്ക് തിരിച്ചു കൊണ്ടുവരരുത്.
ആരാണ് വലുതെന്ന് നീ തീരുമാനിക്കൂ,
അച്ഛനുമമ്മയുമോ അതോ ജാതകദോഷത്താൽ മുത്തശ്ശിയെ കൊന്നവളോയെന്ന്.
- പറയൂ. - വീട്ടിലെ ചടങ്ങുകൾ കഴിഞ്ഞോ?
കഴിഞ്ഞു.
തേൻകാട് കേസ് അന്വേഷിക്കാനായി അവർ പുതിയ ഇൻസ്പെക്ടറെ അയച്ചെന്ന് കേട്ടു.
എനിക്കറിയാം. ഇന്നലെ എന്നോടവർ പറഞ്ഞു.
എനിക്ക് മനസ്സിലാകും.
നമ്മുടെ സീനിയർ ഇൻസ്പെക്ടർ വിരമിച്ച ശേഷം,
നിന്നാക്ക് ആ സ്ഥാനത്തേക്ക് കയറ്റം കിട്ടുമെന്ന് ഞാനും കരുതി.
അവരെന്താണ് കരുതിയിരിക്കുന്നത്?
എനിക്കീ അന്വേഷണം കൈകാര്യം ചെയ്യാനാവില്ലെന്നോ?
എനിക്ക് അത്ര കഴിവില്ലേ?
ചെന്നൈയിൽ നിന്ന് ആളെ അയക്കേണ്ട കാര്യമുണ്ടോ?
ഈ ലോകം എനിക്കെതിരേ ഗൂഢാലോചന നടത്തുന്നപോലെ തോന്നുന്നു.
ശരി, ഫോൺ വെക്ക്. സ്റ്റേഷനിൽ കാണാം.
ഇല്ലില്ല. അയാൾ സ്റ്റേഷനിലേക്ക് വരുന്നില്ല.
അയാൾ തേൻകാടിലെ സംഭവസ്ഥലത്തേക്ക് പോയിരിക്കുന്നു.
നമ്മൾ രണ്ടുപേരും അങ്ങോട്ട് ചെല്ലാൻ പറഞ്ഞു.
അതേ സർ. അവർ എത്തി.
ഞാനവരെ സ്ഥലം കാണിച്ചിട്ട് തിരിച്ചു വിളിക്കാം, ഓവർ.
ഓക്കേ. ഓവർ.
- നിങ്ങൾക്ക് മുന്നോട്ടുപോകാം. - പുനിത, നിങ്ങൾ സംഭവസ്ഥലത്തുണ്ടോ?
അതേ സർ. ഞാൻ ഇവിടെത്തന്നെയുണ്ട്.
- ഞങ്ങൾ വന്നുകൊണ്ടിരിക്കയാണ്. - ശരി സർ.
സർ.
- ഞാൻ അയ്യനാർ. ഇവർ ചിത്ര. - സർ.
അന്ന് ഡിപ്പാർട്ട്മെന്റിൽ നിന്ന് നിങ്ങൾ രണ്ടുപേരും അല്ലേ ഇവിടെ വന്നത്.
അതേ സർ.
നിങ്ങൾ എന്താണ് കണ്ടത്?
എല്ലാം ഈ ഫയലിലുണ്ട് സർ.
ഞാൻ റിപ്പോർട്ടുകൾ കണ്ടിരുന്നു.
ഞാൻ എല്ലാ ഫോട്ടോകളും കണ്ടിരുന്നു.
നിങ്ങൾ ആദ്യം ഇവിടെ വന്നപ്പോൾ കണ്ടതിനെപ്പറ്റി
രണ്ടുപേരുടെയും വെവ്വേറെ വിശദീകരണം നൽകാമോ?
നിങ്ങൾ ആദ്യം.
- ഇതെന്താ? വല്ല പരീക്ഷയും ആണോ? - അയ്യനാർ.
ഞാൻ നിങ്ങളോട് എന്നെപ്പറ്റി ചിലത് പറയാം.
ഞാൻ അന്വേഷണം നടത്തുന്നത് ഒരു പ്രത്യേക രീതിയിലാണ്.
എൻ്റെ സമീപനം പതിവ് രീതിയിലായിരിക്കില്ല.
എൻ്റെ രീതികൾ നിങ്ങൾക്ക് ഇഷ്ടമായേക്കില്ല.
പക്ഷേ ഞാനത് കാര്യമാക്കുകയില്ല.
ഞാനൊരു കേസ് ഏറ്റെടുത്താൽ, എൻ്റെ ഒരേയൊരു ലക്ഷ്യം അത് പരിഹരിക്കുക എന്നതാണ്.
പക്ഷേ...
എന്നോടൊപ്പം ജോലി ചെയ്യാൻ ബുദ്ധിമുട്ടുണ്ടെങ്കിൽ,
നിങ്ങൾക്ക് ഇപ്പോൾ പോകാനുള്ള സ്വാതന്ത്ര്യമുണ്ട്.
വിഷമിക്കേണ്ടതില്ല.
ഞാനും ചിത്രയും ഇതിലേയാണ് സംഭവസ്ഥലത്തേക്ക് വന്നത്.
ഫോറൻസിക് ടീം അതിനകം തന്നെ ഇവിടെ എത്തിയിരുന്നു.
നിങ്ങൾ നിൽക്കുന്ന അതേ സ്ഥലത്തുനിന്നാണ് ഫോട്ടോഗ്രാഫർ ചിത്രങ്ങൾ എടുത്തത്.
ചിലന്തിവലയിൽ കുടുങ്ങിയ ഒരു പ്രാണിയെപ്പോലെ റോബർട്ടിൻ്റെ ജഡം മരത്തിൽ തൂങ്ങിക്കിടന്നു.
നൂറുകണക്കിന് പ്രാണികൾ ഉണ്ടെങ്കിൽ മാത്രമേ ഇത്തരമൊരു വല നെയ്യാനാകൂ, അവർ പറഞ്ഞു.
എന്നാൽ ജഡത്തിലോ വലയിലോ അങ്ങനെ ഒരു പ്രാണിയെയും കണ്ടെത്താനായില്ല.
സാധാരണയായി, ഇത്തരം വലകൾ നെയ്യുന്നത് പ്രജനനത്തിനായിട്ടാണ്.
എന്നാൽ ഈ വല ഇവിടെയുണ്ട്, പക്ഷേ പ്രാണിയോ മുട്ടയോ ഇവിടെയില്ല എന്നത് ദുരൂഹമാണ്.
റോബർട്ടിൻ്റെ ജഡം പരിശോധിച്ചതിൽ നിന്ന് മനസ്സിലായത്,
അയാൾ തനിയെ ഈ മരത്തിൽ കയറിയിട്ടുണ്ടാവില്ല.
അയാളുടെ കൈകാലുകൾ വച്ചിരിക്കുന്നത് ആരോ മനഃപൂർവം അങ്ങനെ സ്ഥാപിച്ചപോലെയാണ്.
അപ്പോൾ, ആരോ അയാളെ ഇവിടെ ഇതുപോലെ വെച്ചതാണ്,
എല്ലാവരും കാൺകെ, വെളിമ്പ്രദേശത്ത്.
അതിനാലാണ്, ഇതൊരു കൊലപാതകമായിരിക്കാം എന്നു ഞാൻ സംശയിക്കുന്നത്.
- ഇനി നിങ്ങൾ പറയൂ. - സർ.
റോബർട്ടിൻ്റെ ബാക്പാക്കും ക്യാമറയും അടുത്തുതന്നെ കണ്ടെത്തിയിരുന്നു.
അയാളുടെ ബാഗിലെ വിലപിടിപ്പുള്ള വസ്തുക്കളോ പണമോ നഷ്ടപ്പെട്ടിരുന്നില്ല.
അതായത് ആക്രമണം പണത്തിനുവേണ്ടി ആയിരുന്നില്ല.
മരത്തിനുചുറ്റും ധാരാളം മഞ്ഞ അരളിപ്പൂക്കൾ വിതറിയിട്ടിരുന്നു.
എന്നിട്ടും, ഇവിടെയെങ്ങും ഒരൊറ്റ അരളിച്ചെടിയും കാണാനില്ല.
അന്വേഷിച്ചപ്പോൾ ഫോറസ്റ്റ് ഗാർഡുകൾ പറഞ്ഞത് മൂന്ന് കിലോമീറ്റർ ചുറ്റളവിൽ
അരളി ഇല്ലെന്നാണ്.
അപ്പോൾ, ഈ പൂക്കൾ ആരെങ്കിലും കൊണ്ടുവന്ന് വിതറിയതാകാമെന്ന് യുക്തിസഹമായി കണക്കാക്കാം.
ഈ മഞ്ഞ അരളിപ്പൂക്കളിൽ വിഷ പദാർത്ഥമുണ്ട്.
അവ വിഷമാണ്.
ഉള്ളിൽച്ചെന്നാൽ ഹൃദയാഘാതം സംഭവിക്കാം. അതാണ് മരണകാരണം.
ഈ കാര്യങ്ങൾ വെറും യാദൃച്ഛികമാകാനാവില്ല സർ.
സോറി, ഞങ്ങൾ താമസിച്ചു. ഒരു അത്യാവശ്യ മീറ്റിംഗ് ഉണ്ടായിരുന്നു.
സാരമില്ല. ഞങ്ങളുടെ ജോലി കഴിഞ്ഞു.
ഞാൻ സത്യ, റേഞ്ച് ഓഫീസർ.
ഇത് ഇർഫാൻ, ഫോറസ്റ്റ് ഓഫീസർ.
ഋഷി. ഋഷി നന്ദൻ.
- പുനിത, കയ്യിൽ താക്കോലുണ്ടോ? - ഉണ്ട് സർ.
- വരൂ. - വരൂ.
ഇവിടെ സിഗ്നൽ ലഭിക്കില്ല.
നീയെന്തിനാ അയാളെ ഇങ്ങനെ തുറിച്ചുനോക്കുന്നത്?
അയാളെന്താ നമ്മെ വിലയില്ലാത്തപോലെ പെരുമാറുന്നത്?
ഞാൻ വിറച്ച് ഓടുമെന്നാണോ അയാൾ കരുതുന്നത്?
- മിണ്ടാതിരിക്ക്. അയാൾ കേൾക്കും. - എന്തിന്, അയാൾ കേൾക്കട്ടെ.
പേടിപ്പിച്ചാൽ നമ്മൾ പട്ടിയെപ്പോലെ അനുസരിക്കുമെന്നാണ് അയാളുടെ വിചാരം.
ഈ വേലയൊന്നും എൻ്റടുത്ത് നടക്കില്ല. ഞാനിത്തരം ഒരുപാടുപേരെ കണ്ടിട്ടുണ്ട്.
കഷ്ടപ്പെട്ടിട്ടാണ് എനിക്കീ ജോലി കിട്ടിയത് അല്ലാതെ ആരുടെയും കാലുപിടിച്ചിട്ടല്ല.
അയ്യനാർ ദയവായി അല്പനേരം മിണ്ടാതിരിക്കൂ. അല്ലെങ്കിൽ ഞാനും കുടുങ്ങും.
റോബർട്ട് എത്രകാലം ഇവിടെ താമസിച്ചു?
അയാളിവിടെ രണ്ടുമാസം താമസിച്ചു.
അയാളെ കാണാൻ ആരെങ്കിലും വന്നിരുന്നോ?
ഞങ്ങൾക്ക് അറിയാവുന്നിടത്തോളം, ആരുമില്ല സർ.
ആരുമില്ലാതെ അയാൾ എങ്ങനെ കാട്ടിനുള്ളിൽ കടന്നു?
നിങ്ങളുടെ നിയമപ്രകാരം ഫോറസ്റ്റ് ഗാർഡ് അയാളെ അനുഗമിക്കേണ്ടതല്ലേ?
വിനോദസഞ്ചാരിയോ ട്രക്കിങ്ങുകാരോ സന്ദർശകരോ എപ്പോഴെങ്കിലും കാട്ടിനുള്ളിൽ കടന്നാൽ,
തീർച്ചയായും ഗാർഡുകൾ അവരെ അനുഗമിക്കും.
വൈകിട്ട് ആറുമണി കഴിഞ്ഞാൽ ആർക്കും പ്രവേശനാനുമതി ഇല്ല.
എന്നാൽ നാട്ടുകാർ കാട്ടിൽ കയറും, ഒരനുവാദവും വാങ്ങാതെ.
രാത്രിയിൽ ഫോട്ടോ എടുക്കുന്നത് നിരോധിച്ചിട്ടുണ്ടെങ്കിലും
റോബർട്ട് അതു കണക്കാക്കാതെ പോയി.
അയാളങ്ങനെ ചെയ്തെങ്കിലും,
ഗാർഡുകൾ അയാളെ തടയേണ്ടതായിരുന്നു.
പട്രോളിൽ ഉണ്ടായിരുന്ന ഗാർഡുകൾ എന്തേലും കണ്ടിരുന്നോ?
അവർ ശബ്ദമെങ്കിലും കേട്ടിരിക്കണം.
ആ രാത്രിയിൽ റോബർട്ട് പോയ വഴി ഗാർഡുകൾ റോന്ത് ചുറ്റിയിരുന്നില്ല.
ബജറ്റ് നിയന്ത്രണങ്ങൾ കാരണം ഞങ്ങൾക്ക് ഗാർഡുകളുടെ കുറവുണ്ട്.
വംശനാശഭീഷണി നേരിടുന്ന മൃഗങ്ങളുടെ സംരക്ഷണമാണ് ഞങ്ങളുടെ മുൻഗണന.
അതിനാൽ, തൽക്കാലം പ്രധാന സ്ഥലങ്ങൾ മാത്രമേ ഞങ്ങൾക്ക് ശ്രദ്ധിക്കേണ്ടതുള്ളൂ.
എന്നാലും...
അടുത്ത പ്രദേശത്തുണ്ടായിരുന്ന ഗാർഡുകളെയെല്ലാം ചോദ്യം ചെയ്യണം.
തീർച്ചയായും. ഞാൻ ക്രമീകരണങ്ങൾ ചെയ്യാം.
ഞങ്ങൾ പോകട്ടെ. നിങ്ങൾക്ക് ഇനി എന്തെങ്കിലും ആവശ്യമുണ്ടെങ്കിൽ അറിയിക്കൂ.
നന്ദി.
കാണാം സർ.
എനിക്ക് റോബർട്ടുമായി ഇടപഴകിയ എല്ലാവരുടെയും പട്ടിക വേണം.
നിങ്ങൾ ഇതിനകം തന്നെ ഓരോ വീട്ടിലും അന്വേഷിച്ചിട്ടുണ്ട്,
പക്ഷേ... അത് ഒന്നുകൂടി ചെയ്യൂ.
ആർക്കോ തീർച്ചയായും ചിലകാര്യങ്ങൾ അറിയാം.
അവർ ഒന്നുകിൽ നമ്മളിൽ നിന്ന് ഒളിപ്പിക്കുന്നു,
അല്ലെങ്കിൽ അവർക്ക് പോലീസിനോട് സംസാരിക്കാൻ ഭയമാണ്.
അവരെ നിർബന്ധിക്കൂ. വിവരം ശേഖരിക്കൂ.
ശരി സർ.
ദൈവമേ! എനിക്ക് വിശക്കുന്നു. ഉച്ചതിരിഞ്ഞ് ഒന്നും കഴിച്ചിട്ടില്ല.
ശരിയാ, എനിക്കും വിശക്കുന്നു.
ഇയാളോട് അന്വേഷിച്ച ശേഷം ഇവിടെത്തന്നെ ഭക്ഷണം കഴിക്കാം.
ചേട്ടാ, ഞങ്ങൾ പോലീസാണ്. ഞങ്ങളെ ഓർക്കുന്നോ?
റോബർട്ടിനെപ്പറ്റി തിരക്കാൻ വന്നതാ.
വീണ്ടും? ഞാൻ എനിക്കറിയാവുന്നതെല്ലാം പറഞ്ഞുകഴിഞ്ഞല്ലോ സർ.
അതു സാരമില്ല. കഴിഞ്ഞ തവണ എന്തെങ്കിലും പറയാൻ മറന്നിട്ടുണ്ടാകും.
ഇപ്പോൾ ഓർക്കുന്നുണ്ടാവും, അല്ലേ? പറയൂ.
റോബർട്ട് ഇവിടെ കഴിക്കാൻ എപ്പോഴാ വന്നിരുന്നത്?
എന്നും രാവിലെ താമസിച്ച് ഒരു 10.30 ആവുമ്പോൾ വരും.
അയാൾ ഉച്ചഭക്ഷണത്തിന് ഒരു പൊതികൂടി കൊണ്ടുപോകും. രാത്രി 8.30ന് വരും.
നിങ്ങളയാളോട് സംസാരിച്ചിട്ടുണ്ടോ?
അത്രയ്ക്കില്ല.
ഞാനയാളോട് സലാം പറയും. അയാൾ വെറുതേ തലയാട്ടും.
അയാൾ മെനുവിനെപ്പറ്റി ചോദിക്കും. അത്രമാത്രം.
ഈ പിള്ളേരോ?
അവർ അയാൾക്ക് ഭക്ഷണം വിളമ്പുമായിരുന്നു, അയാളവർക്ക് നല്ല ടിപ്പ് കൊടുക്കും.
അയാൾ മരിച്ച ദിവസം ഇവിടെ വന്നിരുന്നോ?
അതായത്...
ഒക്ടോബർ 5-ന്?
അന്ന് അയാൾ വന്നില്ല.
- അത് ഇത്ര ഉറപ്പിച്ച് എങ്ങനെ പറയും? - ഞാനിത് നിങ്ങളോട് പറഞ്ഞതാണ്.
എനിക്കന്ന് ഭാര്യയെയും കൊണ്ട് ഡോക്ടറുടെ അടുത്ത് പോകണമായിരുന്നു.
അന്നവളെ ഡോക്ടറുടെ അടുത്ത് കൊണ്ടുപോകാൻ ആയില്ല, അതിന് ഞാൻ ശരിക്ക് കേട്ടു.
അതുകൊണ്ടാണ് ഞാനത് ഓർക്കുന്നത്.
അന്നെന്താ നിങ്ങൾ അവരുടെ കൂടെ പോകാഞ്ഞത്?
അന്ന് കടയിൽ നല്ല തിരക്കായിരുന്നു.
കൂടാതെ വെയിറ്റർമാരിൽ ഒരാൾ നേരത്തേ പോയി.
തിരക്ക് നിയന്ത്രിക്കാൻ പ്രയാസമായിരുന്നു.
- അതിനാൽ ഞാനന്ന് ഇവിടെത്തന്നെ നിന്നു. - നിൽക്കൂ.
നിങ്ങളിത് അന്ന് പറഞ്ഞില്ല. ആരാ നേരത്തേ പോയത്?
അത് അബ്ദുൾ ആണ്.
- അയ്യനാർ! - സർ?
ആ ചാരനിറ ടി ഷർട്ട് ഇട്ട പയ്യനെ ഇങ്ങുകൊണ്ടുവരൂ.
ഹേയ്!
നിൽക്ക്!
ചിത്രാ!
അയാൾ എങ്ങനെ മരിച്ചെന്ന് എനിക്കറിയില്ല.
ഞാൻ ഒന്നുരണ്ടുതവണ പുള്ളിയുടെ ടേബിളിൽ വിളമ്പിയിട്ടുണ്ട്. അത്രയേ ഉള്ളൂ.
പിന്നെ നീ എന്തിനാ ഓടിയത്?
കാരണം എനിക്ക് പോലീസിനെ വിശ്വാസമില്ല.
കേസ് വേഗം അവസാനിപ്പിക്കാൻ നിങ്ങൾ ആരെയെങ്കിലും പിടിച്ച് കുറ്റം ചുമത്തും.
നിങ്ങളുടെ പദ്ധതി എന്താണെന്ന് എനിക്കറിയാം.
നിങ്ങളെന്നെ പീഡിപ്പിക്കും... ഞാൻ ചെയ്യാത്ത കുറ്റം ഏൽക്കും വരെ.
ശരിയല്ലേ?
ഇത് റോബർട്ട് ഭാര്യയ്ക്കും മക്കൾക്കും ഒപ്പം നിൽക്കുന്ന ചിത്രമാണ്.
അയാളുടെ മകൾക്ക് 11 വയസ്സ്, മകന് 6 വയസ്സ്.
ഇത് എന്നെ എന്തിനാ കാണിക്കുന്നത്?
കാരണം എനിക്കവരോട് ഉത്തരം പറയണം.
ഇതിൻ്റെ സത്യം കണ്ടുപിടിച്ച്, അവർക്ക് നീതി ലഭിക്കുന്നു എന്നെനിക്ക് ഉറപ്പാക്കണം.
ഞാനിവിടെ വന്നത് ഒരു നിരപരാധിയെ പിടിച്ച് കേസ് തീർപ്പാക്കാനല്ല.
ഇനി, എന്നോട് പറയൂ.
ഒക്ടോബർ അഞ്ചാം തീയതി നീ നേരത്തേ 8 മണിക്ക് പോയെന്ന് നിൻ്റെ ഹോട്ടലുടമ പറഞ്ഞു.
നിൻ്റെ സഹപ്രവർത്തകൻ സലീമും പറഞ്ഞു...
അന്ന് രാത്രി നീ ഒരു ഭക്ഷണപ്പൊതി കൊണ്ടുപോയെന്ന്. ആർക്കായിരുന്നു?
ഞാൻ ആർക്കും വേണ്ടി പൊതി കൊണ്ടുപോയില്ല.
അവൻ... അവൻ കള്ളം പറയുകയാണ്.
സലീം എന്തിന് കള്ളം പറയണം?
അതെനിക്കറിയില്ല. നിങ്ങൾ അവനെ വിളിച്ചd ചോദിക്കാത്തതെന്താണ്?
എട്ടുമണിക്ക് ഇറങ്ങിയിട്ട് നീ എങ്ങോട്ടു പോയി?
എൻ്റെ വീട്ടിലേക്ക്.
വീട്ടിൽ എത്രമണിക്ക് എത്തി?
ഞാൻ സമയം നോക്കിയില്ല.
നീ തനിച്ചാണോ താമസം?
അല്ല.
ഞാൻ മാതാപിതാക്കൾക്കും മുത്തശ്ശിക്കും ഒപ്പമാണ് താമസിക്കുന്നത്.
എന്തിനാ ചോദിച്ചത്?
നീ വീട്ടിൽ എപ്പോൾ എത്തി എന്ന് അവരോട് ചോദിക്കണം.
സർ.
സർ, ദയവായി എൻ്റെ കുടുംബത്തെ ഇതിൽ വലിച്ചിടരുത്.
എൻ്റെ പേരിൽ കൊലപാതകത്തിന് അന്വേഷണം ഉണ്ടെന്നറിഞ്ഞാൽ മാതാപിതാക്കൾ ഭയക്കും.
സർ, ദയവായി.
എന്നാൽ സത്യം പറയൂ.
ആ പൊതി റോബർട്ടിനുള്ളതായിരുന്നില്ലേ?
- അതേ. - എന്തുസംഭവിച്ചു എന്നു പറയൂ.
ഞാൻ പറയാം സർ. പക്ഷേ നിങ്ങൾ വിശ്വസിക്കില്ല.
ആദ്യം എന്നോടുപറയൂ.
ആരാണ് അദ്ദേഹത്തിന് വിളമ്പുക എന്നതിൽ വെയിറ്റർമാർ തമ്മിൽ വഴക്കിടും,
കാരണം റോബർട്ട് സര്‍ ഞങ്ങൾക്ക് നല്ല ടിപ്പ് തന്നിരുന്നു.
എല്ലാ വെയിറ്റർമാരിലും വച്ച് ഞാൻ അദ്ദേഹത്തിന് പ്രിയപ്പെട്ടവനായി.
ഒരുദിവസം അദ്ദേഹം പറഞ്ഞു രാത്രിയിൽ മാത്രം വരുന്ന ഒരു മൂങ്ങയുടെ ചിത്രമെടുക്കണമെന്ന്.
ആ ചിത്രമെടുക്കാൻ ഞാനും കൂടി അദ്ദേഹത്തിനൊപ്പം ചെല്ലുന്നോ എന്നുചോദിച്ചു.
അദ്ദേഹം മൂങ്ങയെ കണ്ടെത്താൻ കാട്ടിനുള്ളിലേക്ക് പോയി.
എനിക്ക് പേടിയായി.
ഞാൻ അദ്ദേഹത്തെ തടയാൻ കഴിയുന്നത്ര ശ്രമിച്ചു,
കാട്ടിനുള്ളിലേക്ക് പോകുന്നത് അപകടമാണെന്ന് ഞാൻ പറഞ്ഞു, പക്ഷേ അദ്ദേഹം കേട്ടില്ല.
പെട്ടെന്ന് ഞങ്ങൾ അസാധാരണമായൊരു ശബ്ദം കേട്ടു.
അതൊരു പക്ഷിയാണോ മൃഗമാണോ എന്ന് ഞങ്ങൾക്ക് തിരിച്ചറിയാനായില്ല.
ആ ശബ്ദം കേട്ടപ്പോൾ റോബർട്ട് സർ അതിനെ പിന്തുടരാൻ തുടങ്ങി.
ഒരു ഘട്ടം കഴിഞ്ഞപ്പോൾ ഞങ്ങൾ പരസ്പരം വഴിപിരിഞ്ഞുപോയി.
ഞാൻ വീണ്ടും ആ അസാധാരണ ശബ്ദം കേട്ടു.
മുകളിലേക്ക് നോക്കിയപ്പോ,
അത് വനരച്ചി ആയിരുന്നു സർ.
ക്ഷമിക്കണം, നീ എന്താ പറഞ്ഞത്?
വനരച്ചി. കാട്ടിലെ ദേവത.
ചുവന്ന സാരിയുടുത്ത് തലയിൽ കൊമ്പുകൾ ഉള്ളവൾ.
സർ, അതവളായിരുന്നു. ഞാൻ ആണയിടുന്നു സർ.
ദേഷ്യം നിറഞ്ഞ മുഖത്തോടെ,
അത് ഒരു മരത്തിൽ ഇരിക്കുകയായിരുന്നു.
ഞാനെൻ്റെ ജീവനും കൊണ്ടോടി, തിരിഞ്ഞു നോക്കിയില്ല.
അദ്ദേഹവും ഓടിക്കാണുമെന്ന് കരുതി.
അദ്ദേഹം ഇരയായി സർ.
കാത്തി, നീ താഴേക്ക് വരാമോ?
അവർ നമ്മുടെ പട്രോൾ ഡ്യൂട്ടി അരിക്കൽ പാലത്തിലേക്ക് മാറ്റി!
വരുന്നു!
സർ, കാത്തിയും ഞാനും വാച്ച് ടവറിൽ നിന്ന് പോവുകയാണ്. ഓവർ.
നിങ്ങളുടെ റൗണ്ട്സ് കഴിയുമ്പോൾ എന്നെ അറിയിക്കൂ. ഓവർ.
ഓക്കേ സർ. ഓവർ.
- കാത്തി. - എന്തേ?
- നിൽക്ക്. - എന്തുപറ്റി?
നിനക്ക് വയറുവേദന ഉണ്ടോ?
ഇപ്പോഴേ വന്നോ? നമുക്ക് രണ്ടുപേർക്കും ഒന്നിച്ചല്ലേ വരാറുള്ളത്?
അതേ, പക്ഷേ ഇത്തവണ ഒരാഴ്ച നേരത്തേ വന്നു.
നിൻ്റെ കയ്യിൽ നാപ്കിൻ ഉണ്ടോ?
- എനിക്കൊരെണ്ണം തന്നേ. - നിൽക്ക്.
നമ്മൾ ഉച്ചയ്ക്ക് തിരക്കുപിടിച്ച് ഇറങ്ങിയതുകാരണം ഞാനതെടുക്കാൻ മറന്നു.
ഇതാ.
നിൽക്ക്, ഞാൻ പോയി മാറ്റിയിട്ട് വരാം.
ഹേയ്.
നീ വെള്ളക്കുപ്പി എടുക്കാൻ മറന്നു.
നന്ദി.
- സൂക്ഷിച്ച് പോ! - ശരി.
എന്തായി? കഴിഞ്ഞോ?
എന്താടി, അല്പം സമയം തരൂ.
ഞാൻ എൻ്റെ പാൻ്റിൽ കറയാകാതെ നോക്കുവാണ്.
അല്ലെങ്കിൽ നാളെ ആണുങ്ങളുടെ മുന്നിൽ നാണം കെടും.
നാണം കെടാൻ എന്താണുള്ളത്? കറയുണ്ടെങ്കിൽ പാൻ്റ് കഴുകണം.
ഇങ്ങനെ നാണക്കേടു തോന്നിയാൽ ജോലിയും ചെയ്യാനാവില്ല.
ഇത് പിടിക്ക്.
ഹേയ്.
വേദന കൂടുതലുണ്ടെങ്കിൽ പറയണം. നമുക്ക് കുറച്ച് ഇരുന്നിട്ട് പോകാം.
ഇല്ല, സാരമില്ല. നമുക്ക് പോകാം.
- വാ, നമുക്ക് പോകാം. - ശരി.
ഹേയ്, സൂക്ഷിച്ച്, ആരോ ഇവിടെയൊരു കെണി വച്ചിട്ടുണ്ട്!
സെൽവി.
സാരമില്ല. നിൽക്ക്.
സോറി.
ഞാൻ ഈ സ്പ്രിംഗ് അഴിക്കാൻ ഭാരമുള്ളതെന്തെങ്കിലും നോക്കാം.
ഒരു നിമിഷം. നിൽക്കൂ.
കാത്തി, നീ എന്തെങ്കിലും കണ്ടോ?
- കണ്ട്രോൾ റൂം? - അതേ. കണ്ട്രോൾ റൂം.
ബീറ്റ് ഓഫീസർ കാതറീൻ ആണ്.
ഫോറസ്റ്റ് ഗാർഡ് സെൽവിക്ക് പരുക്കേറ്റു.
ഞങ്ങൾ വാച്ച് ടവറിൽ നിന്ന് രണ്ടു കിലോമീറ്റർ വടക്കാണ്.
- എത്രയും വേഗം വൈദ്യസഹായം വേണം. - ഓക്കേ. ശരി.
സെൽവി.
കാത്തി!
ഹൃദയത്തിൽ മായം കാട്ടും ബിംബം കൺമുന്നിൽ ഉടയുമോ?
സൂചനയില്ലാ കടങ്കഥകൾക്കുത്തരം കാലം പറയുമോ?
ആഴമേറും ഭീതിദമൗനം ആരവമായലയടിക്കുമ്പോൾ
ഇരുട്ടിൽ നിഴൽ തേടും ഓട്ടം തീരുമോ?
നിലയ്ക്കാതെ നീണ്ടുകിടക്കും പാതകൾ ആ ചക്രം നാം മുറിയ്ക്കണം
യന്ത്രത്തിൻ നീണ്ട നിഴൽ വീഴുന്നു
ഒരു പാവക്കൂത്ത്, പ്രേതങ്ങളുടെ നാട്ടിൽ
നിൻ്റെ വികാരങ്ങൾ നിത്യലഹരിയിൽ നൃത്തമാടട്ടെ അറിയാത്തതിനെ ആലിംഗനം ചെയ്ത് മുക്തിനേടൂ!
ഉത്തരമില്ലാ പുരാവൃത്തങ്ങൾ കണ്ടെത്തിയ സത്യങ്ങൾ
ദുരൂഹ മായാരൂപങ്ങൾ എല്ലാം മാഞ്ഞുപോകുമോ?
എന്നെങ്കിലും കൊല്ലുമോ?
ഉപശീർഷകം വിവർത്തനംചെയ്തത് ശ്രീദേവി പിള്ള
ക്രിയേറ്റീവ് സൂപ്പർവൈസർ വിജേഷ് സി.കെ